Miiro Linjala

Miiro Linjala (s. 8. lokakuuta 2000 Jyväskylä) on suomalainen jääkiekkoilija, joka edustaa Mestis-joukkue KeuPa HT:tä. Hän on pelipaikaltaan vasen laitahyökkääjä.

Ura 
Linjala on JYPin kasvatti. Kaudella 2015–2016 hän voitti C-nuorten SM-karsinnoissa joukkueensa sisäisen pistepörssin ja jakoi sisäisen syöttöpörssin voiton Henri Nikkasen kanssa tehoilla 7+11=18.

Kaudeksi 2017–2018 Linjala siirtyi Mikkelin Jukureiden A-nuoriin. Hän oli joukkueen kolmanneksi paras pistemies tehoilla 13+15=28. Vain 17-vuotias Linjala teki liigadebyyttinsä 17. helmikuuta 2018 vieraissa JYPiä vastaan. Hänet merkittiin joukkueen 13. hyökkääjäksi. Linjala sai ottelussa jääaikaa lopulta 2.16 minuuttia. Hän pelasi kauden aikana kaksi SM-liigaottelua. Kaksi seuraavaa kautta Linjala vietti pääosin Jukureiden A-nuorissa, eikä hän pelannut otteluakaan SM-liigassa.

Linjala oli kaudella 2020–2021 Jukureiden U20-junioreiden kolmanneksi paras pistemies tehoilla 14+19=33. Hän pelasi kauden aikana kolme SM-liigaottelua ilman tehopisteitä.

Kaudeksi 2021–2022 Linjala siirtyi vuoden mittaisella sopimuksella Mestis-joukkue Savonlinnan Pallokerhoon. Hänet valittiin sarjan helmikuun kuukauden tulokkaaksi. Linjala oli kymmenellä osumallaan joukkueen kolmanneksi paras maalintekijä. Kaudeksi 2022–2023 hän siirtyi jatkamaan Mestis-pelejään vuoden mittaisella sopimuksella KeuPa HT:hen.

Pelityyli 
SaPKon päävalmentaja Niko Erosen mukaan Linjala on pelitaitava ja luova keskushyökkääjä. Erosen mukaan hän on hyvä luistelija, joka pystyy lukemaan pelitilanteita poikkeuksellisen hyvin ja laadukkaasti.

Muuta 

Linjala on pelannut myös jääpalloa Jyväskylän Seudun Palloseurassa, jossa hän voitti mm. P15-sarjan Suomenmestaruuden vuonna 2014 ja Nuorten Bandyliigan hopeaa vuonna 2017. Linjala pelasi myös alle 17-vuotiaiden MM-kilpailuissa vuonna 2017, jolloin hän voitti pronssia.

Tilastot

Lähteet

Viitteet 

Suomalaiset jääkiekkoilijat
Suomalaiset jääpalloilijat
KeuPa HT:n pelaajat
Vuonna 2000 syntyneet
Elävät henkilöt